Robert Renner

Robert Renner (født 1994) er en slovensk friidrettsutøver som konkurrerer i stavsprang. Hans fremste internasjonale meritt er gull fra U23-EM i friidrett 2015 og bronse fra EM i friidrett 2016. 

 Idrettskarriere 
Renner markerte seg på ungdomsnivå i 2011, der han vant Ungdoms-VM i friidrett 2011 i Lille, med personlig rekord på 5,25 meter.IAAF - 7th IAAF World Youth Championships > Pole Vault - Boys og deretter vant European Youth Olympic Festival 2011 i Trabzon med 5,31 meter, som var ny mesterskapsrekord. Året etter deltok han i Junior-VM i friidrett 2012, der han kom på femteplass med 5,40 meter.IAAF - 14th IAAF World Junior Championships > Pole Vault - men, besøkt 31. august 2015.

Som senior deltok han i EM i friidrett innendørs 2013, men kom på 16.-plass i kvalifiseringsrunden, og nådde ikke finalerunden.European Athletics - 32nd European Athletics Indoor Championships, Scandinavium Göteborg  SWE  28 February - 3 March  Indoor , besøkt 31. august 2015.

Han deltok igjen i EM i friidrett innendørs 2015, der han kom på 15.-plass i kvalifiseringsrunden, og gikk heller ikke denne gangen til finalerunden. I juli vant han stavsprang i U23-EM i friidrett, der han hoppet 5,55 meter og satte ny personlig rekord og nasjonal U23-rekord.European Athletics - 10th European Athletics U23 Championships, Kadriorg Stadium Tallinn  EST  9 - 12 July , besøkt 31. august 2015. Han vant også Balkanmesterskapet i friidrett 2015 i Pitești, der han hoppet 5,65 meter. Han deltok i VM i friidrett 2015 i Beijing, der han satte personlig og slovensk rekord i kvalifiseringsrunden, med 5,70 meter. I finalerunden hoppet han ikke like bra, han greide 5,50 meter, men rev deretter tre ganger på 5,60 meter, og endte på 13.-plass. Canadiske Shawnacy Barber vant VM med 5,90 meter.

Under EM i friidrett 2016 i Amsterdam fikk han bronse, med 5,50 meter som beste hopp. Han deltok også i Sommer-OL 2016 i Rio de Janeiro, men greide bare 5,45 meter i kvalifiseringsrunden, og nådde ikke finalen. Han endte på 22.-plass sammenlagt. 

Han kom på fjerdeplass i stavsprang under Balkanmesterskapet i friidrett innendørs 2017, og representerte Slovenia under Lag-EM i friidrett 2017, der Slovenia deltok i Second League, og Renner kom der på andreplass, bak Ivan Horvat fra Kroatia. 

 Referanser 

 Eksterne lenker 


Kategori:Personer fra Celje
Kategori:Slovenske stavhoppere
Kategori:EM-bronsemedaljevinnere i friidrett for Slovenia
Kategori:Deltakere for Slovenia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Slovenia under VM i friidrett 2015
Kategori:Deltakere for Slovenia under EM i friidrett 2016
Kategori:Deltakere for Slovenia under EM i friidrett innendørs 2023